Jojo Richter is terug! | LAPA Uitgewers
Jojo Richter is terug!
by LAPA Uitgewers on Aug 2nd, 2017 Tweet
Chanette Paul se ondersteuners sal bly wees om te hoor Jojo Richter van Siende blind, Raaiselspieël en Ewebeeld is terug.
Hierdie enigmatiese privaat ondersoeker word gehuur om uit te vind wat werklik sewe jaar gelede in die skatryk Eduard Swiegelaar se studeerkamer gebeur het. Hy is daardie dag, ten aanskoue van sy heelwat jonger, sexy trofeevrou, Zaan Mentz, doodgeskiet.
Zaan het ’n redelike rykdom verkry toe haar ouer man dood is, en daarom trek sy in op Crystal Crags, een van die mees eksklusiewe landgoedere in die land. Haar keuse van dié landgoed hang saam met die puik sekuriteit, want sy weet wat in daardie studeerkamer gebeur het, en sy vrees vir haar lewe.
Dit neem egter nie lank voor Jojo en Zaan agterkom dat vreemde goed ook binne die veilige mure van Crystal Crags gebeur nie. Is dit toe te skryf aan die bonatuurlike? Die plaaslike inwoners vertel graag dat die landgoed binne die Duiwelsdriehoek lê, ’n plek waar dinge en mense sommer wegraak.
Die stories loop dik, en hoe dieper Jojo grawe, hoe meer besef sy iets is nie pluis nie.
Terwyl Jojo die geheim van ’n enkele oggend se gebeure ontrafel, dobber die geheime, wat vir langer as ’n honderd jaar op Crystal Crags verswyg is, geleidelik boontoe. Zaan staan skielik in die brandpunt. Hoe lank sal dit neem voor haar veilige blyplek ’n tronk word waaruit sy nie kan ontsnap nie?
Paaiboelie deur Chanette Paul
Tags: Afrikaans, Chanette Paul, Fiction, LAPA Uitgewers, Paaiboelie, South Africa
« Sluit aan by Lapa se RomanzaKlub – jy verdien dit
50 Boerekosgeregte: krap maar in hierdie pot wat ’n voorwoord deur Dana Snyman bevat… »
Twee nuwe titels in Holly Webb se gewilde Lana en Rakker-reeks tref die rakke
Innie skylte vannie Jirre vir die neënde maal herdruk
50 Boerekosgeregte: krap maar in hierdie pot wat ’n voorwoord deur Dana Snyman bevat…